***** ΑΠΟΦΑΣΗ ΤΟΥ ΣΥΜΒΟΥΛΙΟΥ της 10ης Δεκεμβρίου 1984 περί ανανεώσεως του μηχανισμού μεσοπρόθεσμης χρηματοδοτικής συνδρομής (84/655/ΕΟΚ) ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη για την ίδρυση της Ευρωπαϊκής Οικονομικής Κοινότητας, και ιδίως τα άρθρα 103 και 108, την πρόταση της Επιτροπής, μετά από διαβούλευση με τη Νομισματική Επιτροπή, Εκτιμώντας: ότι με την απόφαση 71/143/ΕΟΚ (1), όπως τροποποιήθηκε τελευταία από την απόφαση 80/1264/ΕΟΚ (2), το Συμβούλιο έθεσε σε εφαρμογή ένα μηχανισμό μεσοπρόθεσμης χρηματοδοτικής συνδρομής που ισχύει, καταρχήν, για μια περίοδο τεσσάρων ετών από την 1η Ιανουαρίου 1972· ότι ο μηχανισμός αυτός ανανεώθηκε περιοδικά, και τελευταία παρατάθηκε για δύο χρόνια, μέχρι τις 31 Δεκεμβρίου 1984, με την απόφαση 82/871/ΕΟΚ (3)· ότι θεωρείται σκόπιμο οι υποχρεώσεις των κρατών μελών να παραμείνουν σε ισχύ μέχρι τη μετάβαση στην τελική φάση του ευρωπαϊκού νομισματικού συστήματος, ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ: Άρθρο 1 Στο άρθρο 1 της απόφασης 71/143/ΕΟΚ, η παράγραφος 2 τροποποιείται ως ακολούθως: «2. Η υποχρέωση αυτή μέχρι τις 31 Δεκεμβρίου 1986, εκτός εάν η θέση σε εφαρμογή της τελικής φάσης του ευρωπαϊκού νομισματικού συστήματος λάβει χώρα προ της ημερομηνίας αυτής.» Άρθρο 2 Η παρούσα απόφαση απευθύνεται στα κράτη μέλη. Βρυξέλλες, 10 Δεκεμβρίου 1984.

[Source: multi_eurlex | Tokens: 1250]